|  |
| --- |
| 6 Ιανουαρίου 1821Ο [Θεόδωρος Κολοκοτρώνης](https://el.wikipedia.org/wiki/%CE%98%CE%B5%CF%8C%CE%B4%CF%89%CF%81%CE%BF%CF%82_%CE%9A%CE%BF%CE%BB%CE%BF%CE%BA%CE%BF%CF%84%CF%81%CF%8E%CE%BD%CE%B7%CF%82) από τα Επτάνησα αποβιβάζεται στην [Καρδαμύλη](https://el.wikipedia.org/wiki/%CE%9A%CE%B1%CF%81%CE%B4%CE%B1%CE%BC%CF%8D%CE%BB%CE%B7) της Μάνης. |
| 26 - 29 Ιανουαρίου 1821• Στη διάσκεψη της Βοστίτσας (Αίγιο) οι πρόκριτοι της Πελοποννήσου διατυπώνουν κάποιες επιφυλάξεις σχετικά με την επιτυχία του επαναστατικού εγχειρήματος, τις βασικές αρχές του οποίου ανέπτυξε ο Παπαφλέσσας.• Αρχίζει στο Λάιμπαχ η ομώνυμη συνδιάσκεψη των αντιπροσώπων των μελών της Ιερής Συμμαχίας και του Ηνωμένου Βασιλείου. |
| 22 Φεβρουαρίου 1821Ο [Αλέξανδρος Υψηλάντης](https://el.wikipedia.org/wiki/%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82_%CE%9A._%CE%A5%CF%88%CE%B7%CE%BB%CE%AC%CE%BD%CF%84%CE%B7%CF%82) διαβαίνει τον [Προύθο](https://el.wikipedia.org/wiki/%CE%A0%CF%81%CE%BF%CF%8D%CE%B8%CE%BF%CF%82), παραπόταμο του [Δούναβη](https://el.wikipedia.org/wiki/%CE%94%CE%BF%CF%8D%CE%BD%CE%B1%CE%B2%CE%B7%CF%82) και φυσικό σύνορο ανάμεσα στην [Οθωμανική Αυτοκρατορία](https://el.wikipedia.org/wiki/%CE%9F%CE%B8%CF%89%CE%BC%CE%B1%CE%BD%CE%B9%CE%BA%CE%AE_%CE%91%CF%85%CF%84%CE%BF%CE%BA%CF%81%CE%B1%CF%84%CE%BF%CF%81%CE%AF%CE%B1) και τη [Ρωσία](https://el.wikipedia.org/wiki/%CE%A1%CF%89%CF%83%CE%B9%CE%BA%CE%AE_%CE%91%CF%85%CF%84%CE%BF%CE%BA%CF%81%CE%B1%CF%84%CE%BF%CF%81%CE%AF%CE%B1), και φτάνει στο [Ιάσιο](https://el.wikipedia.org/wiki/%CE%99%CE%AC%CF%83%CE%B9%CE%BF) της Μολδαβίας. |
| **24 Φεβρουαρίου 1821**Ο [Αλέξανδρος Υψηλάντης](https://el.wikipedia.org/wiki/%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82_%CE%9A._%CE%A5%CF%88%CE%B7%CE%BB%CE%AC%CE%BD%CF%84%CE%B7%CF%82) κυκλοφορεί την επαναστατική προκήρυξη «Μάχου υπέρ πίστεως και πατρίδος», με την οποία ζητά από τους Έλληνες της Μολδαβίας και της Βλαχίας να επαναστατήσουν.Η ενέργειά του αυτή σηματοδοτεί και την επίσημη έναρξη της Επανάστασης στις [Παραδουνάβιες Ηγεμονίες](https://el.wikipedia.org/wiki/%CE%9C%CE%BF%CE%BB%CE%B4%CE%BF%CE%B2%CE%BB%CE%B1%CF%87%CE%AF%CE%B1). |
| **2 Μαρτίου 1821**Ο [Μορά Βαλεσί Χουρσίτ πασάς](https://el.wikipedia.org/wiki/%CE%A7%CE%BF%CF%85%CF%81%CF%83%CE%AF%CF%84_%CE%9C%CE%B5%CF%87%CE%BC%CE%AD%CF%84_%CE%A0%CE%B1%CF%83%CE%AC%CF%82) φτάνει στα Ιωάννινα για να αντιμετωπίσει τον [Αλή πασά](https://el.wikipedia.org/wiki/%CE%91%CE%BB%CE%AE_%CF%80%CE%B1%CF%83%CE%AC%CF%82). |
| **3 Μαρτίου 1821**Ο [πατριάρχης Κωνσταντινουπόλεως Γρηγόριος Ε΄](https://el.wikipedia.org/wiki/%CE%A0%CE%B1%CF%84%CF%81%CE%B9%CE%AC%CF%81%CF%87%CE%B7%CF%82_%CE%93%CF%81%CE%B7%CE%B3%CF%8C%CF%81%CE%B9%CE%BF%CF%82_%CE%95%CE%84), για να αποτρέψει τον σφαγιασμό αμάχου πληθυσμού, αφορίζει τον Αλέξανδρο Υψηλάντη και τον [Μιχαήλ Σούτσο](https://el.wikipedia.org/wiki/%CE%9C%CE%B9%CF%87%CE%B1%CE%AE%CE%BB_%CE%A3%CE%BF%CF%8D%CF%84%CF%83%CE%BF%CF%82) για την Επανάσταση στις Παραδουνάβιες Ηγεμονίες. |
| **9 Μαρτίου 1821**Ο πατριάρχης Γρηγόριος Ε΄ διατάσσεται από την Οθωμανική Αυτοκρατορία να στείλει στην Πύλη οκτώ αρχιερείς ως ομήρους. |
| **10 Μαρτίου 1821**Ο [Αλέξανδρος Υψηλάντης](https://el.wikipedia.org/wiki/%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82_%CE%9A._%CE%A5%CF%88%CE%B7%CE%BB%CE%AC%CE%BD%CF%84%CE%B7%CF%82) συγκροτεί τον [Ιερό Λόχο](https://el.wikipedia.org/wiki/%CE%99%CE%B5%CF%81%CF%8C%CF%82_%CE%9B%CF%8C%CF%87%CE%BF%CF%82_%281821%29), ο οποίος αποτελείται κυρίως από Έλληνες σπουδαστές ευρωπαϊκών πανεπιστημίων και μαθητές του Ελληνικού Σχολείου της Οδησσού. |
| **17 Μαρτίου 1821**Έλληνες αγωνιστές υπό τον Σωτήρη Χαραλάμπη και τους Πετμεζαίους πολιορκούν τους Πύργους των Καλαβρύτων, που παραδίδονται έπειτα από λίγες μέρες (21 Μαρτίου). Αυτή η ενέργεια αποτελεί την πρώτη επαναστατική πράξη στη νότια Ελλάδα. |
| **21 Μαρτίου 1821**Ένοπλοι Τούρκοι της περιοχής του Ρίου εισβάλλουν στην Πάτρα και καταστρέφουν καταστήματα στην ενορία της Αγίας Τριάδας. |
| **22 Μαρτίου 1821**Οι επαναστάτες μπαίνουν στην [Πάτρα](https://el.wikipedia.org/wiki/%CE%A0%CE%AC%CF%84%CF%81%CE%B1). Ο Ι. Παπαδιαμαντόπουλος και ο [Ανδρέας Λόντος](https://el.wikipedia.org/wiki/%CE%91%CE%BD%CE%B4%CF%81%CE%AD%CE%B1%CF%82_%CE%A3._%CE%9B%CF%8C%CE%BD%CF%84%CE%BF%CF%82) υψώνουν επαναστατική σημαία (κόκκινη με μαύρο σταυρό στη μέση). Ο Παλαιών Πατρών Γερμανός κατασκευάζει ξύλινο σταυρό, τον οποίο τοποθετεί στην Πλατεία Αγίου Γεωργίου. Στο σταυρό αυτό ορκίζονται οι επαναστάτες. |
| **23 Μαρτίου 1821**Ο [Θεόδωρος Κολοκοτρώνης](https://el.wikipedia.org/wiki/%CE%98%CE%B5%CF%8C%CE%B4%CF%89%CF%81%CE%BF%CF%82_%CE%9A%CE%BF%CE%BB%CE%BF%CE%BA%CE%BF%CF%84%CF%81%CF%8E%CE%BD%CE%B7%CF%82), ο Παπαφλέσσας και ο [Πετρόμπεης Μαυρομιχάλης](https://el.wikipedia.org/wiki/%CE%A0%CE%B5%CF%84%CF%81%CF%8C%CE%BC%CF%80%CE%B5%CE%B7%CF%82_%CE%9C%CE%B1%CF%85%CF%81%CE%BF%CE%BC%CE%B9%CF%87%CE%AC%CE%BB%CE%B7%CF%82) απελευθερώνουν την [Καλαμάτα](https://el.wikipedia.org/wiki/%CE%9A%CE%B1%CE%BB%CE%B1%CE%BC%CE%AC%CF%84%CE%B1) από τους Οθωμανούς Τούρκους. Την ίδια μέρα ο [Ανδρέας Λόντος](https://el.wikipedia.org/wiki/%CE%91%CE%BD%CE%B4%CF%81%CE%AD%CE%B1%CF%82_%CE%A3._%CE%9B%CF%8C%CE%BD%CF%84%CE%BF%CF%82) κηρύσσει την Επανάσταση στη Βοστίτσα (Αίγιο), την οποία εγκατέλειψαν οι Τούρκοι κάτοικοί της. |
| **24 Μαρτίου 1821**Κήρυξη της Επανάστασης στη Ρούμελη. Στο Μοναστήρι του Προφήτη Ηλία Σαλώνων (Άμφισσας) από το Δεσπότη Σαλώνων Ησαΐα και τον Πανουργια. |
| **25 Μαρτίου 1821**Διεξάγεται κοντά στο χωριό [Βουνάρια](https://el.wikipedia.org/wiki/%CE%92%CE%BF%CF%85%CE%BD%CE%AC%CF%81%CE%B9%CE%B1_%CE%9C%CE%B5%CF%83%CF%83%CE%B7%CE%BD%CE%AF%CE%B1%CF%82) της Πυλίας μάχη ανάμεσα σε επαναστάτες και Οθωμανούς Τούρκους. Σε αυτή επικρατούν οι επαναστάτες. |
| 26 Μαρτίου 182142• Τούρκοι από πολλές περιοχές της Πελοποννήσου αναζητούν προστασία στην Τριπολιτσά.• Οι πρόκριτοι Γ. Πάνου και Π. Μπότασης κηρύσσουν την Επανάσταση στις Σπέτσες. |
| **27 Μαρτίου 1821** • Ο Αλέξανδρος Υψηλάντης απελευθερώνει το Βουκουρέστι. Την ίδια περίοδο ανακοινώνονται η αποκήρυξή του από τον τσάρο της Ρωσίας [Αλέξανδρο Α΄](https://el.wikipedia.org/wiki/%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82_%CE%91%CE%84_%CF%84%CE%B7%CF%82_%CE%A1%CF%89%CF%83%CE%AF%CE%B1%CF%82) και η διαγραφή του από τους ρωσικούς στρατιωτικούς καταλόγους.• Με διαταγή της Πύλης αποκεφαλίζονται οι ομογενείς της Κωνσταντινούπολης Λεβίδης, Στεργιανάκης, Τουρπατσόγλου και αρκετοί άλλοι. Η ενέργεια αυτή αποτελεί τα πρώτα, μάλλον περιορισμένης έκτασης, αντίποινα των Τούρκων.• Ο Πανουργιάς απελευθερώνει τα Σάλωνα (Άμφισσα). Οι Οθωμανοί κλείνονται στο Κάστρο.• Νίκη των Ελλήνων υπό τον Κολοκοτρώνη στην Καρύταινα της Γορτυνίας. |
| 28 Μαρτίου 1821 4• Επαναστατικός αναβρασμός στην Ύδρα.• Συνεδριάζει για πρώτη φορά υπό την προεδρεία του Πετρόμπεη Μαυρομιχάλη η Γερουσία στην Καλαμάτα.• Ο [Δήμος Σκαλτσάς](https://el.wikipedia.org/wiki/%CE%94%CE%AE%CE%BC%CE%BF%CF%82_%CE%A3%CE%BA%CE%B1%CE%BB%CF%84%CF%83%CE%AC%CF%82) υψώνει τη σημαία της Επανάστασης στο Λιδορίκι.• Οπλαρχηγοί της Λακωνίας πολιορκούν το Κάστρο της Μονεμβασιάς. |
| **29 Μαρτίου 1821**Ο [Αθανάσιος Διάκος](https://el.wikipedia.org/wiki/%CE%91%CE%B8%CE%B1%CE%BD%CE%AC%CF%83%CE%B9%CE%BF%CF%82_%CE%94%CE%B9%CE%AC%CE%BA%CE%BF%CF%82) υψώνει τη σημαία της Επανάστασης στη Λιβαδειά. |
| **31 Μαρτίου 1821** 2• Σφαγές των χριστιανών στη [Σμύρνη](https://el.wikipedia.org/wiki/%CE%A3%CE%BC%CF%8D%CF%81%CE%BD%CE%B7).• Ο Αντώνιος Κοντοσόπουλος υψώνει τη σημαία της Επανάστασης στην Αταλάντη της Λοκρίδας. |
| **1 Απριλίου 1821**Ο οπλαρχηγός Μπούσγος έπειτα από προτροπή του Αθανάσιου Διάκου απελευθερώνει τη Θήβα. |
| **3 Απριλίου 1821**Ο Γιουσούφ Σελίμ πασάς εκδιώκει τους επαναστάτες από την πόλη της Πάτρας. |
| **4 Απριλίου 1821**Αποκεφαλίζεται στην [Κωνσταντινούπολη](https://el.wikipedia.org/wiki/%CE%9A%CF%89%CE%BD%CF%83%CF%84%CE%B1%CE%BD%CF%84%CE%B9%CE%BD%CE%BF%CF%8D%CF%80%CE%BF%CE%BB%CE%B7) ο [Κωνσταντίνος Μουρούζης](https://el.wikipedia.org/wiki/%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82_%CE%9C%CE%BF%CF%85%CF%81%CE%BF%CF%8D%CE%B6%CE%B7%CF%82), ενώ ο [Δημήτριος Παπαρηγόπουλος](https://el.wikipedia.org/w/index.php?title=%CE%94%CE%B7%CE%BC%CE%AE%CF%84%CF%81%CE%B9%CE%BF%CF%82_%CE%A0%CE%B1%CF%80%CE%B1%CF%81%CE%B7%CE%B3%CF%8C%CF%80%CE%BF%CF%85%CE%BB%CE%BF%CF%82&action=edit&redlink=1) και ο Αντώνιος Τσουράς απαγχονίζονται μπροστά στο σπίτι τους. |
| **5 Απριλίου 1821**Αποκεφαλίζονται στην [Κωνσταντινούπολη](https://el.wikipedia.org/wiki/%CE%9A%CF%89%CE%BD%CF%83%CF%84%CE%B1%CE%BD%CF%84%CE%B9%CE%BD%CE%BF%CF%8D%CF%80%CE%BF%CE%BB%CE%B7) οι Π. Τσιγκρής, Δ. Σκαναβής και Μ. Χοτζερής. Ο Γ. Μαυροκορδάτος απαγχονίζεται στο παράθυρο του σπιτιού του. |
| **8 Απριλίου 1821**Ο [Ιωάννης Δυοβουνιώτης](https://el.wikipedia.org/wiki/%CE%93%CE%B9%CE%AC%CE%BD%CE%BD%CE%B7%CF%82_%CE%94%CF%85%CE%BF%CE%B2%CE%BF%CF%85%CE%BD%CE%B9%CF%8E%CF%84%CE%B7%CF%82) υψώνει τη σημαία της Επανάστασης στη [Λαμία](https://el.wikipedia.org/wiki/%CE%9B%CE%B1%CE%BC%CE%AF%CE%B1). |
| **10 Απριλίου 1821** 3• Υψώνεται η σημαία της Επανάστασης στα [Ψαρά](https://el.wikipedia.org/wiki/%CE%A8%CE%B1%CF%81%CE%AC).• Απαγχονισμός του πατριάρχη Γρηγορίου Ε΄ στην Κωνσταντινούπολη, του πρώην οικουμενικού πατριάρχη και πολλών προκρίτων.• Οι επαναστάτες μετά από πολιορκία δύο εβδομάδων καταλαμβάνουν το φρούριο των Σαλώνων (πρώτο Κάστρο που ελευθερώνεται σε ολόκληρη την επαναστατημένη επικράτεια). |
| **11 Απριλίου 1821** 2• Πρώτη ναυτική επιτυχία των Ελλήνων ανάμεσα στη Μήλο και την Κίμωλο - σπετσιώτικα πλοία αιχμαλωτίζουν δύο τουρκικά.• Πολεμικά πλοία από τα Ψαρά επιτίθενται κοντά στη Σμύρνη εναντίον πέντε τουρκικών πλοίων, έτοιμων να παραλάβουν δύναμη 3.000 ανδρών υπό τον Μπεκήρ πασά με προορισμό την Πελοπόννησο. |
| **14 Απριλίου 1821**[Μάχη ανάμεσα στους Έλληνες και τους Τούρκους στο Λεβίδι της Μαντινείας](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%BF%CF%85_%CE%9B%CE%B5%CE%B2%CE%B9%CE%B4%CE%AF%CE%BF%CF%85). Η ηρωική αντίσταση του Αναγνώστη Στριφτόμπολα και των παλικαριών του, οι οποίοι ήταν οχυρωμένοι μέσα στα σπίτια, έδωσε το χρόνο να φτάσουν ενισχύσεις υπό τους Δ. Πλαπούτα και Σταύρο Δημητρακόπουλο ώστε να λυθεί η πολιορκία. |
| **15 Απριλίου 1821**Ο Μουσταφάμπεης ανακαταλαμβάνει τη Βοστίτσα (Αίγιο). |
| **16 Απριλίου 1821**Ο πλοίαρχος Νικόλαος Παπαδόπουλος Σκλάβος από την Κεφαλλονιά περισυλλέγει στη θαλάσσια περιοχή της Κωνσταντινούπολης το σώμα του οικουμενικού πατριάρχη Γρηγορίου Ε΄ που τον είχαν απαγχονίσει και στη συνέχεια το μεταφέρει στην Οδησσό. |
| **17 Απριλίου 1821**2• Επαναστατικές κινήσεις στη Σάμο υπό την καθοδήγηση του Κ. Λαχανά.• Πολλοί πρόκριτοι και αρχιερείς της Πελοποννήσου κλείνονται στις φυλακές της Τριπολιτσάς ως όμηροι των Τούρκων. |
| **18 Απριλίου 1821**Σημαντικές επιτυχίες των Ελλήνων στο Πατρατσάκι της Φθιώτιδας (οπλαρχηγοί: Ρούκης, Κοντογιάννης και Τράκας), στους Μύλους της Μαντινείας (οπλαρχηγός: Αντώνιος Κολοκοτρώνης), στη Σελίμνα της Μαντινείας (οπλαρχηγοί: Θ. Κολοκοτρώνης, Κ. Δηληγιάννης κ.ά.), στη Μενδενίτσα της Λοκρίδας (οπλαρχηγός: Ιωάννης Δυοβουνιώτης) και στο κάστρο της Βογόρτσας (οπλαρχηγοί: Μάρκος και Νότης Μπότσαρης, Γεώργιος Δράκος). |
| **23-24 Απριλίου 1821**Ο [Αθανάσιος Διάκος](https://el.wikipedia.org/wiki/%CE%91%CE%B8%CE%B1%CE%BD%CE%AC%CF%83%CE%B9%CE%BF%CF%82_%CE%94%CE%B9%CE%AC%CE%BA%CE%BF%CF%82) ηττάται από υπέρτερες τουρκικές δυνάμεις υπό τον Κιοσέ Μεχμέτ και τον Ομέρ Βρυώνη στη γέφυρα της Αλαμάνας. Ακολουθεί ο μαρτυρικός θάνατός του. Στην ίδια μάχη (στην τοποθεσία Χαλκωματα) σκοτώνεται ο Δεσπότης Σαλωνων Ησαΐας, ο μόνος Επίσκοπος από τους 160 Ιεράρχες που λαμβάνουν ενεργό μέρος σ' όλη τη διάρκεια της Επανάστασης που πέφτει ένοπλος στο πεδίο της μάχης, καθώς οι 44 εξ αυτών πεθαίνουν από βασανιστήρια & εκτελέσεις ή έπειτα από πολεμικά τραύματα. |
| **25 Απριλίου 1821**Ήττα των Ελλήνων (οπλαρχηγοί: Α. Κρέστας, Δ. Τσόκρης, Γ. Μπότασης, Ν. Λάμπρου, Α. Αναστασόπουλος, Α. Ζέρβας κ.ά.) έξω από το Άργος. Σε αυτή τη μάχη σκοτώνεται ο γιος της Μπουμπουλίνας Ιωάννης Γιάννουζας. |
| **26 Απριλίου 1821**Σημαντική επιτυχία Ψαριανών και Υδραίων καπεταναίων (Ι. Τομπάζης, Ν. Αποστόλης, Γ. Σαχτούρης, Α. Τσαμαδός κ.ά.) στα ανοιχτά της Χίου - βυθίζουν τουρκικό πλοίο και αιχμαλωτίζουν ένα άλλο. |
| **30 Απριλίου 1821**Με την άδεια του τσάρου σουλτανικά στρατεύματα εισέρχονται στις Παραδουνάβιες Ηγεμονίες για να καταστείλουν την Επανάσταση. [Ήττα των Ελλήνων στο Γαλάτσι της Μολδοβλαχίας](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%BF%CF%85_%CE%93%CE%B1%CE%BB%CE%B1%CF%84%CF%83%CE%AF%CE%BF%CF%85) υπό τον [Αθανάσιο Καρπενησιώτη](https://el.wikipedia.org/wiki/%CE%91%CE%B8%CE%B1%CE%BD%CE%AC%CF%83%CE%B9%CE%BF%CF%82_%CE%9A%CE%B1%CF%81%CF%80%CE%B5%CE%BD%CE%B7%CF%83%CE%B9%CF%8E%CF%84%CE%B7%CF%82) από υπέρτερες τουρκικές δυνάμεις υπό τον Περκόφτσαλη. Ύστερα από δύο μέρες η πόλη του Γαλατσίου καταλαμβάνεται από τις τουρκικές δυνάμεις. |
| **1 Μαΐου 1821**Ο Ιάκωβος Τομπάζης κατακαίει τουρκική γολέτα κοντά στη Χίο. |
| **3 Μαΐου 1821**Οι Τούρκοι αποστέλλουν στην Κύπρο ισχυρά στρατεύματα για να εμποδίσουν την εξέγερση. |
| **4 Μαΐου 1821**Αποκεφαλίζονται στην Κωνσταντινούπολη οι αρχιερείς Δέρκων Γρηγόριος, Αδριανουπόλεως Δωρόθεος, Τυρνάβου Ιωαννίκιος και Θεσσαλονίκης Ιωσήφ, ο πρώην μέγας διερμηνέας της Πύλης Γεώργιος Καλλιμάχης και δύο μέρες αργότερα ο Νικόλαος Μουρούζης. |
| **7 Μαΐου 1821**Ο [Άνθιμος Γαζής](https://el.wikipedia.org/wiki/%CE%86%CE%BD%CE%B8%CE%B9%CE%BC%CE%BF%CF%82_%CE%93%CE%B1%CE%B6%CE%AE%CF%82) και ο αρματολός [Κυριάκος Μπασδέκης](https://el.wikipedia.org/wiki/%CE%9C%CF%80%CE%B1%CF%83%CE%B4%CE%AD%CE%BA%CE%B7%CF%82) κηρύσσουν την Επανάσταση στην περιοχή του Πηλίου. Λίγες μέρες αργότερα αποτυγχάνουν να καταλάβουν το Βόλο. |
| **8 Μαΐου 1821** • Ο [Οδυσσέας Ανδρούτσος](https://el.wikipedia.org/wiki/%CE%9F%CE%B4%CF%85%CF%83%CF%83%CE%AD%CE%B1%CF%82_%CE%91%CE%BD%CE%B4%CF%81%CE%BF%CF%8D%CF%84%CF%83%CE%BF%CF%82) αντιμετωπίζει με απόλυτη επιτυχία στο [Χάνι της Γραβιάς](https://el.wikipedia.org/wiki/%CE%9C%CE%AC%CF%87%CE%B7_%CF%83%CF%84%CE%BF_%CE%A7%CE%AC%CE%BD%CE%B9_%CF%84%CE%B7%CF%82_%CE%93%CF%81%CE%B1%CE%B2%CE%B9%CE%AC%CF%82) ισχυρές τουρκικές στρατιωτικές δυνάμεις υπό τον Κιοσέ Μεχμέτ και τον Ομέρ Βρυώνη.2• Ο [Λυκούργος Λογοθέτης](https://el.wikipedia.org/wiki/%CE%9B%CF%85%CE%BA%CE%BF%CF%8D%CF%81%CE%B3%CE%BF%CF%82_%CE%9B%CE%BF%CE%B3%CE%BF%CE%B8%CE%AD%CF%84%CE%B7%CF%82) κηρύσσει την Επανάσταση στη Σάμο. |
| **12-13 Μαΐου 1821**Η [νίκη των επαναστατικών δυνάμεων στο Βαλτέτσι](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%BF%CF%85_%CE%92%CE%B1%CE%BB%CF%84%CE%B5%CF%84%CF%83%CE%AF%CE%BF%CF%85) ανοίγει το δρόμο για την κατάληψη της Τριπολιτσάς, στρατιωτικού και πολιτικού κέντρου της Πελοποννήσου (οπλαρχηγοί: Θ. Κολοκοτρώνης, [Κυριακούλης Μαυρομιχάλης](https://el.wikipedia.org/wiki/%CE%9A%CF%85%CF%81%CE%B9%CE%B1%CE%BA%CE%BF%CF%8D%CE%BB%CE%B7%CF%82_%CE%9C%CE%B1%CF%85%CF%81%CE%BF%CE%BC%CE%B9%CF%87%CE%AC%CE%BB%CE%B7%CF%82), Ηλίας Μαυρομιχάλης, [Ιωάννης Μαυρομιχάλης](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B7%CF%82_%CE%9C%CE%B1%CF%85%CF%81%CE%BF%CE%BC%CE%B9%CF%87%CE%AC%CE%BB%CE%B7%CF%82), Δ. Πλαπούτας κ.ά.). |
| **15 Μαΐου 1821**Τουρκικός στρατός καταλαμβάνει το Βουκουρέστι. |
| **18 Μαΐου 1821**2• Ο [Εμμανουήλ Παππάς](https://el.wikipedia.org/wiki/%CE%95%CE%BC%CE%BC%CE%B1%CE%BD%CE%BF%CF%85%CE%AE%CE%BB_%CE%A0%CE%B1%CF%80%CF%80%CE%AC%CF%82) κηρύσσει την Επανάσταση στις Καρυές του Αγίου Όρουςκαι στον Πολύγυρο της Χαλκιδικής.• Σημαντικές νίκες των Ελλήνων στα [Δολιανά της Κυνουρίας](https://el.wikipedia.org/wiki/%CE%9C%CE%AC%CF%87%CE%B7_%CF%84%CF%89%CE%BD_%CE%94%CE%BF%CE%BB%CE%B9%CE%B1%CE%BD%CF%8E%CE%BD) (οπλαρχηγός: [Νικήτας Σταματελόπουλος](https://el.wikipedia.org/wiki/%CE%9D%CE%B9%CE%BA%CE%B7%CF%84%CE%B1%CF%81%CE%AC%CF%82)) και στα [Βέρβαινα της Κυνουρίας](https://el.wikipedia.org/wiki/%CE%92%CE%AD%CF%81%CE%B2%CE%B5%CE%BD%CE%B1_%CE%91%CF%81%CE%BA%CE%B1%CE%B4%CE%AF%CE%B1%CF%82) (οπλαρχηγοί: Θ. Κολοκοτρώνης και επίσκοπος Βρεσθένης Θεοδώρητος). |
| **19 Μαΐου 1821**Ξεκινούν οι Μεγάλες Σφαγές της Θεσσαλονίκης. |
| **20 Μαΐου 1821**Επαναστατικός αναβρασμός στο Μεσολόγγι και το Αιτωλικό. |
| **24 Μαΐου 1821**Νίκη των Ελλήνων στον Άγιο Βλάσιο της Τριπολιτσάς (οπλαρχηγοί: Θ. Κολοκοτρώνης, αδελφοί Πλαπούτα). |
| **26 Μαΐου 1821**«Πράξη των Καλτετζών». Ιδρύεται η Πελοποννησιακή Γερουσία με πρόεδρο τον Πετρόμπεη Μαυρομιχάλη. |
| **27 Μαΐου 1821**Ο [Δημήτριος Παπανικολής](https://el.wikipedia.org/wiki/%CE%94%CE%B7%CE%BC%CE%AE%CF%84%CF%81%CE%B9%CE%BF%CF%82_%CE%A0%CE%B1%CF%80%CE%B1%CE%BD%CE%B9%CE%BA%CE%BF%CE%BB%CE%AE%CF%82) πυρπολεί τουρκικό δίκροτο στην Ερεσό της Λέσβου. |
| **28 Μαΐου 1821**Νίκη των Ελλήνων κοντά στο Αγρίνιο (οπλαρχηγοί: Α. Βλαχόπουλος, Δ. Μακρής, Θ. Γρίβας και Κ. Σαδήμας). |
| **30 Μαΐου 1821**Η Πελοποννησιακή Γερουσία ιδρύει τοπικές «Γενικές Εφορείες». |
| **Ιούνιος 1821**Ο Δ. Υψηλάντης φτάνει στην Πελοπόννησο. |
| **1 Ιουνίου 1821**2• Οι Έλληνες καταλαμβάνουν την Ιερισσό και απελευθερώνουν τα Μαντεμοχώριακαι άλλες περιοχές της Χαλκιδικής.• Μοίρα του ελληνικού στόλου υπό τον Ψαριανό Ν. Αποστόλη φτάνει στα Μοσχονήσια. Οι Τούρκοι αντιδρούν τις επόμενες μέρες με βιαιοπραγίες κατά του χριστιανικού στοιχείου των Μοσχονησίων, των Κυδωνιών και της Σμύρνης. |
| **7 Ιουνίου 1821**[Ήττα του Ιερού Λόχου στο Δραγατσάνι](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%BF%CF%85_%CE%94%CF%81%CE%B1%CE%B3%CE%B1%CF%84%CF%83%CE%B1%CE%BD%CE%AF%CE%BF%CF%85) υπό τον Αλέξανδρο Υψηλάντη από υπέρτερες τουρκικές δυνάμεις. Έπειτα από λίγες μέρες ο Υψηλάντης περνά τα αυστριακά σύνορα, συλλαμβάνεται από τους Αυστριακούς και φυλακίζεται. |
| **9 Ιουνίου 1821**Οι Τούρκοι του Αγρινίου παραδίδονται στον Γ. Βαρνακιώτη. |
| **14 Ιουνίου 1821**2• Επανάσταση στην Κρήτη και νίκη των Ελλήνων σε μάχη κοντά στο Λούλο των Χανίων(οπλαρχηγοί: Γ. Δασκαλάκης, Ι. Χάλης, Σήφακας, Παπαπανδρέου, Α. Φασούλης και Μουστουγιαννάκης).• Ο Αλέξανδρος Υψηλάντης παραδίνεται στις αυστριακές Αρχές. |
| **Μέσα Ιουνίου 1821**Ήττα των Ελλήνων στη Γαλάτιστα, κοντά στα Βασιλικά της Θεσσαλονίκης. Πεθαίνει ο οπλαρχηγός Χάμψας. |
| **17 Ιουνίου 1821**3• Σημαντικές επιτυχίες των επαναστατών στην Κρήτη(Καλύβες Αποκορώνου, Ρούστικα Ρεθύμνου και στον Άγιο Ιωάννη Λάμπης).• Διεξάγεται μάχη κοντά στον ποταμό Σίζα της Μολδαβίας, ηττώνται οι επαναστάτες και σκοτώνεται ο Αθανάσιος Καρπενησιώτης.• Νίκη των Ελλήνων στη θέση Παληοκούλια Ιωαννίνων (οπλαρχηγοί: Α. Ίσκιος, Γ. Μπακόλας). |
| **23 Ιουνίου 1821**2• Οι Τούρκοι εκτελούν στο Μεγάλο Κάστρο της Κρήτης τον αρχιεπίσκοπο Γεράσιμοκαι πολλούς αρχιερείς του νησιού.• Νίκη των επαναστατών σε μάχη κοντά στο φρούριο Μαλάξα της Κρήτης (οπλαρχηγοί: Γ. Δασκαλάκης, Α. Φασούλης, Β. Χάλης, Α. Παναγιώτου). |
| **25 Ιουνίου 1821**Ο [Ιωάννης Κωλέττης](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B7%CF%82_%CE%9A%CF%89%CE%BB%CE%AD%CF%84%CF%84%CE%B7%CF%82) κηρύσσει την Επανάσταση στο Συράκο και τους Καλλαρύτες της Ηπείρου. |
| **28 Ιουνίου 1821**Ο Ηλίας Μαυρομιχάλης παραδίδει έπειτα από συμφωνία το φρούριο της Λιβαδειάς στον Ομέρ Βρυώνη και τον Κιοσέ Μεχμέτ. |
| **3 Ιουλίου 1821**Σημαντική νίκη του Μάρκου Μπότσαρη και των παλικαριών του στο Κομπότι της Άρτας. |
| **6 Ιουλίου 1821**Ο Ρώσος πρεσβευτής στην Κωνσταντινούπολη Στρόγκανοφ, έπειτα από εντολή του υπουργού των Εξωτερικών της Ρωσίας Καποδίστρια, επιδίδει στην Πύλη τελεσίγραφο με το οποίο απαιτεί σεβασμό των δικαιωμάτων των χριστιανικών πληθυσμών της Οθωμανικής Αυτοκρατορίας. Παρά την απόρριψη του τελεσιγράφου από τους Τούρκους, αποφεύγεται η ρήξη ύστερα από παρέμβαση του Αυστριακού αρχικαγκελάριου [Μέτερνιχ](https://el.wikipedia.org/wiki/%CE%9A%CE%BB%CE%AD%CE%BC%CE%B5%CE%BD%CF%82_%CF%86%CE%BF%CE%BD_%CE%9C%CE%AD%CF%84%CF%84%CE%B5%CF%81%CE%BD%CE%B9%CF%87). |
| **8 Ιουλίου 1821**Μοίρα του ελληνικού στόλου (πλοίαρχοι: Ι. Τομπάζης, Ν. Αποστόλης, Γ. Σαχτούρης, Α. Τσαμαδός, Ι. Βούλγαρης και Λ. Λελεχός) καταστρέφει οκτώ τουρκικά φορτηγά πλοία στον Πορθμό Τσαγκλί μεταξύ Σάμου και μικρασιατικών ακτών. |
| **9 Ιουλίου 1821**Οι Τούρκοι απαγχονίζουν στη [Λευκωσία](https://el.wikipedia.org/wiki/%CE%9B%CE%B5%CF%85%CE%BA%CF%89%CF%83%CE%AF%CE%B1) τον [αρχιεπίσκοπο Κύπρου Κυπριανό](https://el.wikipedia.org/wiki/%CE%91%CF%81%CF%87%CE%B9%CE%B5%CF%80%CE%AF%CF%83%CE%BA%CE%BF%CF%80%CE%BF%CF%82_%CE%9A%CF%8D%CF%80%CF%81%CE%BF%CF%85_%CE%9A%CF%85%CF%80%CF%81%CE%B9%CE%B1%CE%BD%CF%8C%CF%82) και αποκεφαλίζουν τους μητροπολίτες Πάφου, Κιτίου και Κυρήνειας. |
| **15 Ιουλίου 1821** 2• Ο [Ομέρ Βρυώνης](https://el.wikipedia.org/wiki/%CE%9F%CE%BC%CE%AD%CF%81_%CE%92%CF%81%CF%85%CF%8E%CE%BD%CE%B7%CF%82) [ηττάται στα Βρυσάκια της Εύβοιας](https://el.wikipedia.org/wiki/%CE%9C%CE%AC%CF%87%CE%B7_%CF%84%CF%89%CE%BD_%CE%92%CF%81%CF%85%CF%83%CE%B1%CE%BA%CE%AF%CF%89%CE%BD) από τις επαναστατικές δυνάμεις,επικεφαλής των οποίων είναι ο Αγγελής Νικόλαος ή Γωβγίνας και ο Α. Μπαλαλάς.• Διακόπτονται οι διπλωματικές σχέσεις Ρωσίας-Οθωμανικής Αυτοκρατορίας μετά την επίδοση τελεσιγράφου στην Πύλη από τον Ρώσο πρεσβευτή στην Κωνσταντινούπολη Στρόγκανοφ. Η ρήξη αποφεύγεται με παρέμβαση του Μέτερνιχ. |
| **14 Ιουλίου 1821**Ο Μάρκος Μπότσαρης νικά τους Τούρκους στους Βαριάδες. |
| **17 Ιουλίου 1821**Ο Μάρκος Μπότσαρης συντρίβει τους Τούρκους στην Πλάκα. |
| **20 Ιουλίου 1821**Ο Ομέρ Βρυώνης και ο Ομέρ μπέης καταλαμβάνουν την Αθήνα. |
| **23 Ιουλίου 1821**Οι Τούρκοι παραδίδουν στις επαναστατικές δυνάμεις το Κάστρο της Μονεμβασιάς. |
| **24 Ιουλίου 1821**Επαναστατικές ομάδες υπό την αρχηγία του Χριστόφορου Περραιβού κυριεύουν την Πάργα, την οποία οι Τούρκοι ανακαταλαμβάνουν έπειτα από δύο μέρες. |
| **7 Αυγούστου 1821**Οι Τούρκοι παραδίδουν με συνθήκη το φρούριο του Νεόκαστρου. |
| **19 Αυγούστου 1821**Σημαντική επιτυχία των επαναστατών στις Αλιάκες Θερίσου της Κρήτης (οπλαρχηγοί: Δασκαλάκης, Βουρδουμπής, Π. Πρωτοπαπαδάκης, Σήφακας, Μανουσέλης, Μανουσογιαννάκης κ.ά.). |
| **Αύγουστος 1821**Οι Τούρκοι επιτίθενται στους επαναστάτες στα Σφακιά της Κρήτης. |
| **26 Αυγούστου 1821**Νίκη των Ελλήνων υπό τους Γκούρα, Πανουργιά, Διοβουνιώτη, Κοντοσόπουλο κ.ά. επί των Τούρκων του Μπεϊράν πασά στα Βασιλικά Λοκρίδας. Σε αυτή τη μάχη σκοτώνεται ο Μπεϊράν πασάς. |
| **1 Σεπτεμβρίου 1821**Τουρκικός στρατός αποβιβάζεται στη Σαμοθράκη και τις επόμενες μέρες προβαίνει σε σφαγές του ελληνικού πληθυσμού ([Ολοκαύτωμα της Σαμοθράκης](https://el.wikipedia.org/wiki/%CE%9F%CE%BB%CE%BF%CE%BA%CE%B1%CF%8D%CF%84%CF%89%CE%BC%CE%B1_%CF%84%CE%B7%CF%82_%CE%A3%CE%B1%CE%BC%CE%BF%CE%B8%CF%81%CE%AC%CE%BA%CE%B7%CF%82)). |
| **8 Σεπτεμβρίου 1821**Οι [Γεωργάκης Ολύμπιος](https://el.wikipedia.org/wiki/%CE%93%CE%B5%CF%89%CF%81%CE%B3%CE%AC%CE%BA%CE%B7%CF%82_%CE%9F%CE%BB%CF%8D%CE%BC%CF%80%CE%B9%CE%BF%CF%82) και [Ιωάννης Φαρμάκης](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B7%CF%82_%CE%A6%CE%B1%CF%81%CE%BC%CE%AC%CE%BA%CE%B7%CF%82) [ηττώνται στη Μονή Σέκου](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%B7%CF%82_%CE%9C%CE%BF%CE%BD%CE%AE%CF%82_%CE%A3%CE%AD%CE%BA%CE%BA%CE%BF%CF%85) στη Μολδαβία. Ο Ολύμπιος ανατινάζει το κωδωνοστάσιο της μονής συμπαρασύροντας στο θάνατο δεκάδες Τούρκους. |
| **9 Σεπτεμβρίου 1821**Αλλεπάλληλες ήττες των Ελλήνων στην περιοχή των Πατρών. |
| **15 Σεπτεμβρίου 1821**Στον Άγιο Αθανάσιο κοντά στην Τριπολιτσά αποβαίνουν άκαρπες οι συνομιλίες ανάμεσα στην ελληνική (Θ. Κολοκοτρώνης, Πετρόμπεης Μαυρομιχάλης, Π. Π. Γερμανός και Αναγνωσταράς) και την τουρκική αντιπροσωπεία για την παράδοση της πρωτεύουσας του Μοριά στους επαναστάτες. |
| **20 Σεπτεμβρίου 1821**Ο καπουδάν Νουαΐχ Ζααδέ Αλή (Καρα-Αλής) πυρπολεί το Γαλαξίδι. |
| **23 Σεπτεμβρίου 1821**[Οι επαναστάτες καταλαμβάνουν την πρωτεύουσα του Μοριά, την Τριπολιτσά](https://el.wikipedia.org/wiki/%CE%86%CE%BB%CF%89%CF%83%CE%B7_%CF%84%CE%B7%CF%82_%CE%A4%CF%81%CE%B9%CF%80%CE%BF%CE%BB%CE%B9%CF%84%CF%83%CE%AC%CF%82). |
| **Σεπτέμβριος (τέλη) 1821**Οι Τούρκοι εξουδετερώνουν τους επαναστάτες στο Σκουλένιο και στη Μονή Σέκου. Ο Φαρμάκης παραδίνεται και μεταφέρεται στην Κωνσταντινούπολη όπου και αποκεφαλίζεται. |
| **Οκτώβριος 1821**Σημαντικές επιτυχίες των Ελλήνων στη Λοκρίδα και τη Βοιωτία υποχρεώνουν τον Ομέρ Βρυώνη και τον Κιοσέ Μεχμέτ να αποσυρθούν στη Λαμία. |
| **6 Οκτωβρίου 1821**Προκήρυξη του Δ. Υψηλάντη για σύγκληση εθνοσυνέλευσης. |
| **30 Οκτωβρίου 1821**Καταπνίγεται από τους Τούρκους η Επανάσταση στη Χαλκιδική. |
| **4 Νοεμβρίου 1821**Αρχίζει τις εργασίες της στο Μεσολόγγι υπό την προεδρία του Αλέξανδρου Μαυροκορδάτου η [Συνέλευση της Δυτικής Χέρσου Ελλάδος](https://el.wikipedia.org/wiki/%CE%A3%CF%85%CE%BD%CE%AD%CE%BB%CE%B5%CF%85%CF%83%CE%B7_%CF%84%CE%B7%CF%82_%CE%94%CF%85%CF%84%CE%B9%CE%BA%CE%AE%CF%82_%CE%A7%CE%AD%CF%81%CF%83%CE%BF%CF%85_%CE%95%CE%BB%CE%BB%CE%AC%CE%B4%CE%BF%CF%82). |
| **13 Νοεμβρίου 1821**Απελευθερώνεται η πόλη της Άρτας από τους Σουλιώτες οπλαρχηγούς Μάρκο και Νότη Μπότσαρη, τους αδερφούς Τζαβέλα, τον Λ. Βέικο κ.ά. |
| **15 Νοεμβρίου 1821**Συγκροτείται σε σώμα η Συνέλευση της Ανατολικής Χέρσου Ελλάδος υπό την προεδρία του [Θεόδωρου Νέγρη (Σάλωνα)](https://el.wikipedia.org/wiki/%CE%98%CE%B5%CF%8C%CE%B4%CF%89%CF%81%CE%BF%CF%82_%CE%9D%CE%AD%CE%B3%CF%81%CE%B7%CF%82_%28%CF%80%CE%BF%CE%BB%CE%B9%CF%84%CE%B9%CE%BA%CF%8C%CF%82%29). Έπειτα από δύο μέρες η συνέλευση εκλέγει τα μέλη του Αρείου Πάγου. |
| **22 Νοεμβρίου 1821**Ο Γιουσούφ Σελίμ πασάς πυρπολεί την Πάτρα. |
| **7 Δεκεμβρίου 1821**Ο Δημήτριος Υψηλάντης εκλέγεται στο Άργος πρόεδρος της Πελοποννησιακής Γερουσίας. |
| **3-4 Δεκεμβρίου 1821**Οι επαναστάτες αποτυγχάνουν να καταλάβουν το φρούριο του Ναυπλίου. |
| **6 Δεκεμβρίου 1821**Οι επαναστάτες ηττώνται από τα τουρκικά στρατεύματα κοντά στο χωριό Σταυρό της Κρήτης. Πεθαίνει ο οπλαρχηγός Γ. Δασκαλάκης ή Τσελεπής. |
| **20 Δεκεμβρίου 1821**Έναρξη των εργασιών της [Α΄ Εθνοσυνέλευσης](https://el.wikipedia.org/wiki/%CE%91%CE%84_%CE%95%CE%B8%CE%BD%CE%BF%CF%83%CF%85%CE%BD%CE%AD%CE%BB%CE%B5%CF%85%CF%83%CE%B7_%CE%95%CF%80%CE%B9%CE%B4%CE%B1%CF%8D%CF%81%CE%BF%CF%85) στην Πιάδα της Παλαιάς Επιδαύρου. |
| **24 Δεκεμβρίου 1821**Σημαντική νίκη των Κρητικών έξω από τα Χανιά (οπλαρχηγοί: Σήφακας, Ρούσος Βουρδουμπής, Πρωτοπαπαδάκης, Μελιδόνης κ.ά.). |
| **31 Δεκεμβρίου 1821**Νίκη των Ελλήνων σε μάχη κοντά στο Βαθύπετρο της Κρήτης (οπλαρχηγοί: Παναγιώτου, Ζερβουδάκης, Μαυροθαλασσίτης, Νικολαΐδης κ.ά.). |